Dorothy Abbott. Dorothy Abbott (1920-yil 16-dekabr – 1968-yil 15-dekabr) – amerikalik aktrisa. Faoliyati. Missuri shtatining Kanzas shahrida tugʻilgan Abbott filmlarga kirib kelishidan oldin tajriba orttirish maqsadida "Little" teatri spektakllarida rol ijro etgan. Dorothy 1940—1960-yillar oraligʻida koʻplab filmlarda ikkinchi darajali rollarda suratga tushgan. Las Vegas shahridagi "Flamingo" nomli kazinoli mehmonxonada ishlagan va u yerda „oltin qoʻlli qiz“ nomi bilan tanilgan. U, shuningdek, „The Ford Television Theatre“ va „Leave It to Beaver“ teleseriallarida ikkinchi darajali rollarni, „Dragnet“ teleserialida esa serjant Jo Fridayning sevgilisi, Ann Baker rolini ijro etgan. Aktrisa sifatida ish topa olmagan paytlarida, Abbott modellik hamda koʻchmas mulk savdosi bilan shugʻullangan. Oʻlimi. Politsiyachi Rudi Diaz bilan boʻlgan turmushining tugaganidan tushkunlikka tushgan Abbott 1968-yil 15-dekabrda, 48 yoshga toʻlishidan bir kun oldin Los-Anjelesda oʻz joniga qasd qilgan. Abbott Kaliforniya shtatining Uitter shahridagi "Rose Hills Memorial" bogʻida dafn etilgan. Filmografiyasi. = Manbalar =